OSNUTEK, 29. 11. 2019

Na podlagi 342. člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, [69/17](http://www.uradni-list.si/1/objava.jsp?sop=2017-01-3269), [13/18](http://www.uradni-list.si/1/objava.jsp?sop=2018-01-0544) – ZJF-H, [36/19](http://www.uradni-list.si/1/objava.jsp?sop=2019-01-1628) in 66/19) minister za finance izdaja

P R A V I L N I K

o spremembah in dopolnitvah Pravilnika o dostavi podatkov za odmero dohodnine

[1. člen](https://www.uradni-list.si/glasilo-uradni-list-rs/vsebina/2016-01-3577/" \l "1. člen)

V Pravilniku o dostavi podatkov za odmero dohodnine (Uradni list RS, št. 100/13, 32/15, 38/16 in 83/16)se v Prilogi v točki 2.2.3 Tabela vrst dohodkov, ki so oproščeni plačila dohodnine, besedilo v stolpcu Vrsta dohodka pod Oznako vrste dohodka 8017 »Invalidnine, invalidski dodatek in dodatek za posebno invalidnost po zakonu o vojnih invalidih in nadomestilo za invalidnost po zakonu o družbenem varstvu duševno in telesno prizadetih oseb.« nadomesti z besedilom »Invalidnine, invalidski dodatek in dodatek za posebno invalidnost po zakonu o vojnih invalidih in nadomestilo za invalidnost po zakonu o socialnem vključevanju invalidov (oziroma nadomestilo za invalidnost, prejeto na podlagi odločbe po zakonu o družbenem varstvu duševno in telesno prizadetih oseb).«.

Besedilo v stolpcu Vrsta dohodka pod Oznako vrste dohodka 8019 »Dodatek za pomoč in postrežbo po zakonu o vojnih veteranih, zakonu o vojnih invalidih in po zakonu, ki ureja socialno varstvo, ter dodatek za tujo nego in pomoč po zakonu o družbenem varstvu duševno in telesno prizadetih oseb.« se nadomesti z besedilom »Dodatek za pomoč in postrežbo po zakonu o vojnih veteranih, zakonu o vojnih invalidih, zakonu o socialnem varstvu in zakonu o socialnem vključevanju invalidov ter komunikacijski dodatek po zakonu osebni asistenci.«.

Na koncu tabele se doda nova vrstica, ki se glasi:

|  |  |  |
| --- | --- | --- |
| 8069 | Nadomestilo v zvezi z opravljanjem dela članov volilnega odbora po predpisih o volitvah in referendumu. | 6/31 |

KONČNA DOLOČBA

2. člen

Ta pravilnik začne veljati naslednji dan po objavi v Uradnem listu Republike Slovenije, prvič pa se uporabi za dostavo podatkov za davčno leto 2020, razen zadnjega odstavka 1. člena tega pravilnika, ki se uporablja že za davčno leto 2019.

Št. 007-684/2019/

Ljubljana, dne … 2019

EVA 2019-1611-0125

dr. Andrej Bertoncelj

minister za finance